เจาะลึก 3 เหตุผล ทำไมหงส์แดงควรซื้อ วิดา เสริมทัพ
มีกระแสข่าวอย่างหนักว่าทีม หงส์แดง ลิเวอร์พูล ยื่นข้อเสนอ 20 ล้านปอนด์ เพื่อขอซื้อตัว โดมากอย วิดา กองหลังทีมชาติโครเอเชียของเบซิคตัส และนี่คือ 3 เหตุผลว่าทำไม เยอร์เกน คลอปป์ ควรคว้าแข้งรายนี้มาสู่ถิ่นแอนฟิลด์,1. กำลังอยู่ในช่วงพีคของอาชีพค้าแข้ง,ปัจจุบัน วิดา อายุ 29 ปี แล้ว แต่จากฟอร์มการเล่นที่เราได้เห็นกันในฟุตบอลโลก เขาคือ 1 ในนักเตะที่โดดเด่นที่สุดของทีมชาติโครเอเชีย มีส่วนสำคัญอย่างมากในการช่วยชาติบ้านเกิดคว้ารองแชมป์เวิลด์คัพมาครองเป็นครั้งแรก และด้วยอายุขนาดนี้แต่ยังเล่นในมาตรฐานที่สูงมากแบบนี้ ถ้าลิเวอร์พูลได้ตัวมาร่วมทีมจะช่วยให้แนวรับแข็งแกร่งขึ้นแน่นอน,2. มีความเป็นผู้นำสูง,ถ้าใครได้ติดตามการแข่งขันของโครเอเชียในฟุตบอลโลกครั้งนี้ จะเห็นได้ว่า วิดา มีภาวะความเป็นผู้นำสูงมาก แม้จะไม่ได้เป็นกัปตันทีม แต่สิ่งที่เขาทำให้เห็นในสนามนั้นแสดงให้เห็นถึงคาแรกเตอร์ที่ยอดเยี่ยม ซึ่งดูเหมือนว่าทีมลิเวอร์พูลจะยังไม่มีนักเตะแบบนี้ในทีมมากนัก ซึ่งน่าจะเข้ามาช่วยยกระดับแรงกระตุ้นให้กับแข้งหงส์แดงในสนามได้,3. เข้าสกัดบอลเฉียบขาด,วิดา ถือเป็นนักเตะที่เข้าสกัดบอลได้แม่นยำมากๆ ถ้าไม่จำเป็นจริงๆเขาไม่เข้าสกัดแบบมั่วซั่วเลย โดยเท่าที่สังเกตเขาจะใช้สไตล์ล้มตัวกวาดบอลจากเท้าด้านหน้าของนักเตะคู่แข่ง ส่วนเวลาจังหวะที่เจอกับนักเตะที่มีความเร็ว เขาก็จะใช้วิธีวิ่งบีบบังทางไม่ให้คู่แข่งลากตัดเข้าด้านในได้ เชื่อได้เลยว่าถ้าหงส์แดงได้มาร่วมทีม โอกาสเสียประตูน้อยลงแน่นอน
มีกระแสข่าวอย่างหนักว่าทีม หงส์แดง ลิเวอร์พูล ยื่นข้อเสนอ 20 ล้านปอนด์ เพื่อขอซื้อตัว โดมากอย วิดา และนี่คือ 3 เหตุผลว่าทำไม เยอร์เกน คลอปป์ ควรซื้อแข้งรายนี้
โดมากอย วิดา,ลิเวอร์พูล,เบซิคตัส,พรีเมียร์ลีก